**Leiðbeiningar um orðræðu á samfélagsmiðlum Carbfix.**

Markmið Carbfix er að efla upplýsandi og opna umræðu byggða á staðreyndum um markmið okkar að breyta CO2 í stein og stuðla að baráttunni gegn loftslagsbreytingum. Til að stuðla að því höfum við sett eftirfarandi leiðbeiningar vegna umræðu á félagsmiðlum okkar.

1. *Til að minnka upplýsingaóreiðu verða athugasemdir sem innihalda ónákvæmar, órökstuddar eða villandi upplýsingar fjarlægðar. Fullyrðingar eða staðhæfingar ættu að vera studdar áreiðanlegum sönnunum. Vinsamlegast tilgreinið tilvísanir eða tengla í áreiðanlegar heimildir til að styðja fullyrðingar.*
2. *Athugasemdir sem innihalda dónalegt eða móðgandi tungutak verður eytt. Við væntum þess að öll sýni virðingu í samskiptum. Persónulegar árásir, áreitni og móðgandi athugasemdir gagnvart einstaklingum eða hópum verða ekki liðnar. Slíkar athugasemdir verða fjarlægðar strax.*
3. *Við fögnum uppbyggilegri gagnrýni sem bætir sannarlega við umræðuna. Athugasemdir ættu að vera viðeigandi fyrir efni innleggsins hverju sinni. Athugasemdir sem fara út fyrir efnið geta verið fjarlægðar til að halda umræðunni á réttri braut.*
4. *Carbfix mun reglulega yfirfara athugasemdir og fjarlægja þær sem brjóta gegn þessum leiðbeiningum. Ef einstaklingar fara endurtekið ekki eftir þessum leiðbeiningum kunna þeir að verða útilokaðir frá síðum okkar á samfélagsmiðlum.*
5. *Innihaldsrík umræða er hjálpleg til þess ná meiri árangri í baráttu gegn hækkandi hitastigi Jarðar. Vinsamlegast fylgið þessum leiðbeiningum til að stuðla að gagnlegu og uppbyggilegu samtali um umhverfis- og loftslagsmál fyrir öll sem heimsækja miðla okkar.*

Með því að taka þátt í umræðum á félagsmiðlum Carbfix samþykkir þú að fylgja þessum leiðbeiningum. Takk fyrir samvinnu og skilning.